Amara–Donostia geltokia

Amara-Donostia, Amara edota Easo izenez ere ezaguna, Donostiako Amara auzoan kokatzen den tren geltokia da, Easo plazan hain zuzen ere. Euskotren Trena eragilearen E1, E2 eta E5 lineei dagokien eta eragileak Donostian daukan geltoki nagusia da. Mugi sistemaren 2. tarifa-gunearen parte da.

Geltokiaren jabea Eusko Jaurlaritzaren menpe dagoen Euskal Trenbide Sarea sozietatea da, eta eraikinak, lurgaineko geltoki terminalaz gain, 144 bizikletentzako aparkaleku estalia eta Ertzaintzaren egoitza ere barne hartzen ditu. Bestalde, Mugi sistemaren egoitza nagusia ere geltokian dago. Kanpoaldean hainbat autobus geraleku dago, Dbus eta Lurraldebus zerbitzuak hornituz; baita Dbizi bizikleta mailegu geltokia ere, eta ordainpeko aparkaleku bat.

2013ko irailetik, Euskal Trenbide Sareak finantziatuta, doako Wi-Fi zerbitzua eskaintzen da geltokian, GOWEXWiFi sarearen bitartez.

 Sarbideak 
  Easo plaza, 9
  Easo kalea, 74

 Etorkizuna 
2018ko martxoan Donostiako pasantea eraikitzeko indusketa-lanak hasiko dira geltoki inguruan. Pasantea 2022an zerbitzuan jartzea espero da, eta horri esker Amara geltoki terminala izatetik geltoki pasantea izatera pasako da, Easoko lurpeko geltoki berria eraikiko dela, Bentaberri eta Kontxako geltokiekin batera.

 Lotuneak 
Geltokiaren kanpoaldean Dbus eta Lurraldebus zerbitzuak hornitzen dituzten autobus geralekuak daude. Hurrengo lineak geralekuetatik pasatzen dira:

 Linea  Jatorria  Hurrengo geldialdiak  Norakoa   d·bus - Easo Plaza geralekua   21  Mutualitateak  San Martin 25 - Okendo 11  Boulevard 9 26  Pilar Ama Birjina  San Martin 25 - Okendo 11  Boulevard 28  Donostiako Ospitalea II   San Martin 25 - Okendo 11  Boulevard 9 32  Errondoko gaina    San Bartolome 9 37  Mendigain  Easo 9 - Askatasuna 21 - Pinudi - Euskal Herria - Jai Alai - Fernando Sasiain  Ategorrieta Frontoia B4  Pilar Ama Birjina San Martin 25 - Okendo 11  Boulevard 9  d·bus - Autonomia geralekua   36  Konkorrenea 23  San Roke 2 - San Roke 12 - San Roke 18 - Beloka 1 - Beloka 15 - Beloka 23 - Lazkano 2 - Lazkano - Lazkano 57 II  Matia Zentroa  d·bus - Easo Plaza Amara geralekua   36  Matia Zentroa  Easo 9 - Askatasuna 19 - Pinudi - Euskal Herria - Ategorrieta - Jai Alai 8 - Aldapabide 14 - Aldakonea 69 - Aldakonea-Alaiondo - Konkorrenea/Parrokia  Konkorrenea 23

 Iruditegia 

 Erreferentziak 

 Ikus, gainera 
 Amara Zaharra
 Donostia
 Topo
 Euskotren Trena
 Eusko Trenbideak
 Dbizi
 Donostiako Tranbia Konpainia
 Lurraldebus

 Kanpo estekak 
 Euskotrenen webgunea
 Topo proiektuaren webgunea
 Dbiziren webgunea
 Dbusen webgunea
 Lurraldebusen webgunea

Kategoria:Euskotrenen geltokiak Donostian
Kategoria:Amarako eraikinak
Kategoria:Amarapedia